CELEX: 32014R0121
Language: lv
Date: 2014-02-07 00:00:00
Title: Komisijas Īstenošanas regula (ES) Nr. 121/2014 ( 2014. gada 7. februāris ) par atļauju izmantot L-selēnmetionīnu kā barības piedevu visām dzīvnieku sugām  Dokuments attiecas uz EEZ

8.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 39/53
            
         KOMISIJAS ĪSTENOŠANAS REGULA (ES) Nr. 121/2014
   (2014. gada 7. februāris)
   par atļauju izmantot L-selēnmetionīnu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot L-selēnmetionīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Atļaujas pieteikums attiecas uz L-selēnmetionīnu, selēna organisko savienojumu, lai to lietotu kā barības piedevu visu sugu dzīvniekiem un klasificētu piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2013. gada 2. maija atzinumā (2) secināja, ka ierosinātajos lietošanas apstākļos L-selēnmetionīnam nav nelabvēlīgas ietekmes uz dzīvnieku veselību, cilvēku veselību vai vidi un ka to var uzskatīt par vērtīgu selēna avotu visām dzīvnieku sugām. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās barības piedevas analīzes metodi.
            
         
               (5)
            
            
               L-selēnmetionīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Iestāde secināja, ka ierobežojums attiecībā uz papildināšanu ar organisko selēnu, kas noteikts citiem organiskajiem selēna savienojumiem, būtu jāpiemēro arī L-selēnmetionīnam. Tādējādi, ja barībai tiek pievienoti arī citi selēna savienojumi, organiskā selēna papildinājums nedrīkstētu pārsniegt 0,2 mg vienā kompleksās barības kg.
            
         
               (7)
            
            
               Pieteikuma iesniedzējs iesniedza papildu datus atbilstīgi iepriekš minētajam Iestādes atzinumam, lai pierādītu piedevas stabilitāti, pēc tam, kad tā ir pievienota premiksiem, kuru sastāvā ir mikroelementu savienojumi.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā barības piedevu atbilstīgi minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2013; 11(5):3219.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Selēnija saturs mg uz kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b815
               
               
                  —
               
               
                  L-selēnmetionīns
               
               
                  
                               
                           
                           
                              
                                 Piedevas raksturojums
                              
                              Ciets L-selēnmetionīna preparāts ar selēna saturu < 40 g/kg
                           
                        
                               
                           
                           
                              
                                 Aktīvās vielas raksturojums
                              
                              Ķīmiski sintezēts organiskais selēns L-selēnmetionīna veidā (2-amino-4-metilselanīl-butānskābe)
                              Ķīmiskā formula: C5H11NO2Se
                              
                                 CAS numurs: 3211-76-5
                              Kristālisks pulveris, kurā L-selēnmetionīna saturs > 97 % un
                              Selēna saturs > 39 %
                           
                        
                               
                           
                           
                              
                                 Analīzes metode
                                  (1)
                              
                              Lai noteiktu L-selēnmetionīnu barības piedevā: augstas izšķirtspējas šķidrumhromatogrāfija un induktīvi saistītas plazmas masas spektrometrija (HPLC-ICPMS) pēc trīskāršas proteolītiskās noārdīšanās.
                              Kopējā selēna satura noteikšanai barības piedevā: induktīvi saistītas plazmas masspektrometrija (ICPMS) vai induktīvi saistītas plazmas atomemisijas spektrometrija (ICP-AES).
                              Kopējā selēna satura noteikšanai premiksos, kombinētajā lopbarībā un barības sastāvdaļās: hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos (EN 16159:2012)
                           
                        
               
                  Visas sugas
               
               
                  —
               
               
                   
               
               
                  0,50 (kopā)
               
               
                  
                              1.
                           
                           
                              Piedevu iekļauj barībā premiksa veidā.
                           
                        
                              2.
                           
                           
                              Lietotāju drošībai: apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
                              3.
                           
                           
                              Tehnoloģiskās piedevas vai barības sastāvdaļas, kas ietilpst piedevas preparātā, nodrošina putekļu veidošanas potenciālu < 0,2 g selēna/m3 gaisa.
                           
                        
                              4.
                           
                           
                              Piedevas un premiksu lietošanas noteikumos norāda glabāšanas un stabilitātes nosacījumus.
                           
                        
                              5.
                           
                           
                              Maksimālais organiskā selēna pievienošanas daudzums:
                              0,20 mg Se/kg kompleksās barības ar mitruma saturu 12 %.
                           
                        
                              6.
                           
                           
                              Ja preparāts satur tehnoloģisko piedevu vai barības sastāvdaļas, kurām ir noteikts maksimālais saturs vai kurām tiek piemēroti citi ierobežojumi, barības piedevas ražotājs nodrošina šo informāciju patērētājiem.
                           
                        
               
                  2024. gada 28. februāris
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē:
      http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx